Charles Konan Banny

Charles Konan Banny (født 11. november 1942 i Divo i Elfenbenskysten, død 10. september 2021 i  Neuilly-sur-Seine  i Frankrike) var en ivoriansk politiker. Han var statsminister i Elfenbenskysten fra 7. desember 2005 til 4. april 2007.

Liv og virke
Karriere
Banny begynte å jobbe i Sentralbanken for de vestafrikanske statene (BCEAO) i 1976, og hadde ulike stillinger der. I 1988 ble han Spesialrådgiver for sentralbanksjefen i BCEAO, Alassane Ouattara. Da Ouattara ble statsminister i Elfenbenskysten ble Banny utnevnt til midlertidig sentralbanksjef 4. desember 1990. 22. desember 1993 ble han utnevnt til sentralbanksjef, en stilling han formelt overtok 1. januar 1994. Han ble gjenvalgt for en ny 6-årsperiode 17. juni 1999, denne perioden startet 1. januar 2000.

Statsminister
Banny ble valgt som overgangsstatsminister etter Seydou Diarra 5. desember 2005. Han ble utsett til posten av de internasjionele meglerne i den pågående borgerkrigen,  Sør-Afrikas president Thabo Mbeki og Nigerias president Olusegun Obasanjo. Blant hans oppgaver var å demobilisere de stridende parter i borgerkrigen. Han skulle ha denne stillingen til oktober 2006, da det skulle avholdes valg. Valget ble imidlertid utsatt, så Banny beholdt den midlertidige statsministerposten et år til, tilsvarende president Laurent Gbagbo.

På grunn av sin posisjon som statsminister kunne ikke Barry stille som presidentkandidat. Etter fredsavtalen i mars 2007 ble New Forces' leder Guillaume Soro valgt som ny statsminister, og han overtok etter Banny 4. april.

I september 2021 ble Banny evakuert til Europa av helsemessige årsaker. Den 10. september 2021 døde han i Neuilly-sur-Seine av komplikasjoner forårsaket av covid-19, i en alder av 78 år.

 Referanser 

 Eksterne lenker 
 Report om Bannys utnevnelse som statsminister

Kategori:Ivorianske politikere
Kategori:Sentralbanksjefer
Kategori:Personer fra distriktet Gôh-Djiboua
Kategori:Dødsfall relatert til covid-19 i Frankrike
Kategori:Politikere ofre for covidpandemien